CONVENIO COLECTIVO DA EMPRESA ALONARTI ENVASES, SAU (CENTRO DE PORRIÑO)
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios colectivos, 09/11/2015)

Visto o Acordo da Comisión Negociadora polo que se aproba o texto do convenio colectivo da empresa ALONARTI ENVASES, SAU, subscrito en representación da parte económica, por unha representación da empresa, e da parte social, polo comité de empresa, en data 22 de xullo do 2015. Primeiro.— Dito Convenio foi presentado na Xefatura Territorial de Vigo en data 29 de xullo do 2015. Segundo.— Que no mesmo non se aprecia ningunha infracción da legalidade vixente e a súas cláusulas non conteñen estipulacións en perxuizo de terceiros. Primeiro.— Que o artigo 90.2 e 3 do Real Decreto Lexislativo 1/1995, de 24 de Marzo, do Estatuto dos Traballadores, outorga facultades á autoridade laboral competente en orden ó rexistro, publicación depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de maio, sobre Rexistro e Depósito dos Convenios e Acordos Colectivos de Traballo. Terceiro.— Real Decreto 2412/82, de 24 de Xullo, sobre traspaso de función e servizos da Administración do Estado á Comunidade Autónoma de Galicia, en materia de traballo. Esta Xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidades Autónoma de Galicia, creado mediante Orde do 29 de outubro do 2010 (DOG nº 222, do 18/11/2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á mesa negociadora do mesmo. As partes asinantes deste convenio colectivo: pola parte económica, a representación da Empresa Alonarti Envases, S. A. U. (Centro do Porriño) e pola parte social, o Comité de Alonarti Envases (Centro de Porriño), S. A. U. Este Convenio concéntrase entre a representación Económica e Social da Empresa referenciada e será de aplicación a todo o persoal da mesma que preste os seus servizos no centro de traballo do Porriño. A vixencia deste convenio establécese dende o 1 de xaneiro de 2014 ata o 31 de decembro de 2016. Calquera que sexa a data do seu asinamento ou publicación no Boletín Oficial da provincia, os efectos económicos serán los que para cada exercicio se fixan en el artigo 7º de este convenio. O convenio quedará denunciado automaticamente cunha antelación de tres meses respecto a data do seu vencemento. As partes comprométense a iniciar a negociación dun novo convenio, unha vez denunciado, cunha antelación dun mes antes da finalización da súa vixencia. Prorrogándose a vixencia do actual convenio en todos os seus preceptos hasta la entrada en vigor do que o substitúa. Serán as de carácter xeral. Este Convenio garante como mínimo as condicións existentes, aplicándose sobre eles os beneficios do mesmo. Respectaranse os dereitos adquiridos e condicións máis beneficiosas que están establecidas na Empresa á entrada en vigor deste Convenio. A xornada anual será de 1752 horas de traballo efectivo. A xornada diaria efectiva será de 8 horas. A partir del año 2016, incluiranse todas as xornadas diarias de traballo no calendario anual que se aprobe, hasta completar as 1.752 horas efectivas de traballo. Respecto ó año 2015, dada a data de firma deste convenio, os traballadores/as que aínda non traballaran todo ou parte das 16 horas de traballo non incluídas no calendario anual 2015, deberán traballalas durante a parte do ano en curso a petición da empresa, e con carácter voluntario para o traballador/a. A aqueles traballadores/as que opten por non realizar todas ou parte desas 16 horas, se lles descontará o salario correspondente ás horas non realizadas a final do ano. De igual xeito respecto á xornada laboral vixente en produción en Alonarti Envases, as partes, empresa e comité, crearán una comisión específica integrada por ata tres representantes de cada parte, que a partir da firma deste convenio analizará a conveniencia de modificar o actual sistema de quendas de traballo, analizando alternativas produtivas a tal que se adapten ás necesidades de produción da empresa. Para o persoal de oficinas e xornada partida, o calendario anual do convenio para os anos 2014, 2015 e 2016, será de 1.768 horas, xerándose de forma extraordinaria un permiso de libre disposición de ata dous días (pola diferencia entre 1.768h. e 1.752h) que será solicitado por cada traballador coa antelación suficiente para non afectar a organización de produción, mediante impreso que será entregado polo traballador ao seu Encargado ou Xefe. Aplicaranse en todo caso os seguintes criterios: 1º Non cadrarán más de 2 Traballadores no mesmo día e quenda de traballo e sección.2º No caso de coincidencia de solicitudes terá preferencia os más antigos.3º Non se poderán solicitar os dous días laborables de permiso consecutivos. Por cada día de libre disposición non utilizado, a Empresa liquidará un complemento de 130€ a 30 de Xaneiro do ano seguinte ao non desfrute. As vacacións anuais serán de 30 días naturais. O seu desfrute será de a lo menos tres semanas (23 días) ininterrompidos preferentemente en Agosto ou época estival e o resto dos días distribuiranse preferentemente en semana santa, nadal e pontes. A Empresa comprométese a negociar con comité o calendario laboral de cada ano antes do 31 de Decembro do ano anterior. Establécese un plus de nocturnidade como complemento de posto de traballo para os traballadores/as que presten os seus servizos na quenda de noite, consistente nun 25% sobre o salario base que corresponda en cada caso e por noite efectivamente traballada. Malia o anterior, recoñécese o dereito adquirido de xeito expreso e a favor dos traballadores/as fixos de persoal á entrada en vigor do Convenio para 1997 que, estando normalmente prestado os seus servizos en quenda de día e temporalmente pases, a requirimento da Empresa, á quenda de noite, a percibir, a demais do plus mencionado, os seguintes complementos por noite efectivamente traballada: para dúas semanas consecutivas ou menos de traballo en quenda de noite: 23,980€ por noite efectivamente traballada. Para máis de dúas semanas consecutivas de traballo na quenda de noite 21,716€ por noite efectivamente traballada. Nestas circunstancias, o pase a quenda de noite será voluntario. O pase dun destes traballadores/as fixos de quenda de día, co dereito adquirido descrito, a fixos da quenda de noite, esixirá o previo acordo do interesado coa Empresa respecto das condicións de remuneración do seu traballo como fixo da quenda de noite. Tendo en conta a data de firma deste convenio, acórdase respecto o exercicio 2014, que a empresa aboará a todo o persoal en compensación por non realizar incremento nas táboas salariais de 2014, un importe de 120 euros brutos por persoa, como unha paga única non consolidable, en concepto de prima de firma de convenio colectivo, abono que se realizará na mensualidade de firma do presente convenio. Año 2015: Aboarase un importe de 280 euros brutos anuais por persoa, como incremento lineal persoal, distribuído ese importe en cada mensualidade (en las nóminas de las doce mensualidades ordinarias). Este incremento actualizará as táboas salariais para os anos sucesivos -2016 e seguintes- no salario base, pero os conceptos salariais que dependan porcentualmente do salario base (paga beneficios, antigüidade, plus de asistencia, nocturnidade, e demais conceptos fixados en porcentaxe que no seu caso houbera) continuarán tendo como módulo de cálculo o importe do salario base das táboas en vigor no ano 2014, elo durante toda la vixencia deste convenio. Os atrasos (mes de xaneiro de 2015 hasta el mes de firma de este convenio) aboaranse como data máxima na mensualidade seguinte á da firma deste convenio.2016: Incrementaranse as táboas salariais de 2015 no equivalente a 300 euros brutos por persoa e ano, de modo que cada traballador/a no ano 2016 experimente un incremento lineal de 300 euros brutos /ano. Este incremento trasladarase a partir do 2016 e para anos sucesivos ás táboas salariais igualmente no salario base e distribuído nas nóminas das doce mensualidades ordinarias; pero os conceptos salariais que dependan porcentualmente do salario base (paga beneficios, antigüidade, plus de asistencia, nocturnidade, e demais conceptos fixados en porcentaxe que no seu caso houbera) continuarán tendo como módulo de cálculo o importe do salario base das táboas en vigor no ano 2014, elo durante toda la vixencia deste convenio. Durante o período de vixencia deste convenio, non se aplicará ningunha revisión salarial; senón unicamente os incrementos fixados no artigo precedente. Todo o persoal percibirá 2 pagas extraordinarias, unha no mes de xullo pagadoira na primeira quincena e outra en decembro pagadoira do 15 ao 18, cun importe que será o de 30 días de salario base –tomando como módulo de cálculo durante toda la vixencia deste convenio, excepcionalmente, o salario base ano 2014-, máis no seu caso, a antigüidade que corresponda. Todo o persoal percibirá unha gratificación anual que se devengará semestralmente do 15 o 20 dos meses de xaneiro a xullo. En xaneiro a correspondente ao segundo semestre do ano anterior e en xullo a do primeiro semestre do ano en curso. Consistirá no 10% sobre o salario base –tomando como módulo de cálculo durante toda a vixencia deste convenio, excepcionalmente, o salario base ano 2014-, sobre a antigüidade, se é o caso, e sobre as dúas pagas extras, efectivamente percibidas. Tenderase á supresión das horas extras que non veñan impostas por causas de forza maior ou que teñan o carácter de estruturais. Enténdese por horas extra estruturais: a) As que veñan esixidas pola necesidade de reparar sinistros e outros danos extraordinarios e urxentes. b) As necesarias por pedidos imprevistos ou períodos punta de produción, ausencias imprevistas, cambios de quenda e outras circunstancias de carácter estrutural derivadas da natureza da actividade de que se trate. As de mantemento, sempre que non poidan ser substituídas pola utilización das distintas modalidades de contratación previstas legalmente. Terán a consideración de horas extra festivas, aquelas que se realicen en sábado ou nos días festivos declarados legalmente, e retribuiranse na contía establecida na Táboa anexa a este Convenio. En todas as horas extras retribuídas que se realicen cada día, o traballador percibirá, ademais do valor da hora extra pactado en Convenio e co obxecto de axudar a todos os gastos en que puidese incorrer o traballador como consecuencia da realización de devanditas horas, os seguintes complementos: A Empresa aboará un complemento por horas extra como prolongación da xornada habitual de 3€ por día a maiores dos demais complementos xa estipulados, nos casos en que por necesidades de produción, substitucións ou por avaría, se realicen un mínimo de 2 horas extras inmediatamente antes do inicio da xornada normal ou inmediatamente despois. Se as horas extras realízanse entre as 22 horas e as 6 horas do día seguinte, ademais do complemento anterior, o traballador percibirá o valor da hora extra pactado na Táboa incrementado un 25% en concepto de nocturnidade. O importe das horas extraordinarias será o que figura na táboa anexa. O persoal afectado por este Convenio percibirá aumentos periódicos por anos de servizo consistente no 5% do salario base, por cada quinquenio cumprido na Empresa, ata un máximo de cinco quinquenios. Estes comezarán a computarse desde a data de ingreso na Empresa, e o seu importe percibirase desde o primeiro día do trimestre natural en que se cumpra o seu vencemento. Calcularase como o 10% do salario base Computarase por períodos semanais, e terá dereito a el o persoal que non cometese máis dunha falta de asistencia ou puntualidade durante ese período e alcanzase os días traballados máis domingos e festivos. Malia o exposto no parágrafo anterior, o devandito plus percibirase igualmente nos seguintes supostos: 1. Cando o traballador se ausente para cumprir funcións de carácter sindical.2. Durante os períodos regulamentarios de vacacións.3. Cando o traballador/a se ausente por causas de citacións xudiciais ou gobernativas ou para asistir a algún exame por estudos oficiais, mesmo o obrigatorio para obter o permiso de conducir e para a obtención ou renovación do Documento de identidade.4. Durante os días traballados na semana na que se produza a baixa ou o alta, orixinados por causa de accidente laboral.5. Por asistencia á consulta médica.6. Durante os días en que o traballador estea ausente con permiso por causa de morte dos pais, cónxuxe, fillos, avós, netos e irmáns. En caso de convivencia co traballador, calquera persoa.7. Durante o permiso motivado por parto da esposa, intervención cirúrxica ou enfermidade grave dos familiares comprendidos no apartado 6). Permanecerá co importe do ano 2014. O persoal que utilice o seu vehículo para desprazamentos en misión para a Empresa, dentro da xornada laboral, recibirá 0,19 € por km percorrido, en concepto de gastos de desprazamento. A folla de gastos que presente será asinada polo responsable do seu departamento dando conformidade a esta. Todos os/as traballadores/as terán dereito a percibir por cada fillo escolarizado, a cantidade de 23,836 € mensuais, durante os doce meses do ano, e na idade de 3 a 24 anos previa xustificación. Os/as traballadores/as con fillos beneficiarios da prestación de Minusvalía da Seguridade Social, percibirán por parte da Empresa unha axuda de 167,467 € mensuais. As baixas por accidente laboral non darán lugar á perda da paga de beneficios, a cal se percibirá coma se se traballase. Nos accidentes que dean lugar a I. T., comprobados fehacientemene e ocorridos dentro do recinto da Empresa ou durante as horas en que estea prestando servizo á Empresa, completarase a prestación da Seguridade Social por accidente laboral ata o 100% da base reguladora a partir do 1º día de baixa inclusive. Para este complemento a cargo da Empresa, establécese un límite de duración de 18 meses desde o inicio da baixa, coincidindo co período máximo de IT establecido na Lei. En caso de falecemento dun traballador/a, a Empresa abonará ao seu cónxuxe, na súa falta aos fillos e a súa falta aos pais, esa orde e sempre que dependan economicamente do traballador/a falecido, as cantidades que se relacionan segundo as seguintes causas: a) Se o falecemento é debido a enfermidade ou accidente non laboral: 3.950,00€ b) Se o falecemento é debido a accidente laboral: 6.730,00 €. Substitúese a categoría de Aprendiz menor de 18 anos pola de «Aprendiz», cos salarios que figuran na táboa anexa. Os Especialistas de 2a serán promovidos á categoría de Especialistas de 1 a como máximo aos 6 meses de antigüidade na Empresa. Os profesionais de oficio (mecánicos, litógrafos, vernizadores e electricistas), en posesión do titulo de FP correspondente, contratados inicialmente coa categoría de Esp.1 a, serán promovidos a Oficiais de 3atras cumprir os 6 meses de antigüidade na Empresa. Os Porteiros e Serenos equipáranse como mínimo a Especialistas de 1 a en categoría e retribución. Establécese un complemento salarial mínimo na columna de Retribución Voluntaria para as categorías de Esp. de 1 a e Ofic. de 3a con máis de seis meses de antigüidade, de 28,511 € por mes, compensable coas cantidades que nesta columna percibise o traballador/a. As partes acordan constituír a partir da firma deste convenio, unha comisión integrada por tres representantes da empresa e dous representantes elixidos por el Comité de Empresa de entre os seus membros, para que estude a implantación na empresa dun sistema de clasificación por grupos profesionais, seguíndose as definicións e conceptos ó respecto previstas no convenio sectorial, convenio colectivo estatal de artes metalgráficas. A Empresa fornecerá aos seus traballadores/as das roupas necesarias para o exercicio do seu labor, non podendo ser inferior a dous ao ano, entregándose no último trimestre de cada ano. No caso de que o traballador/a necesitase lentes de seguridade e estas deban ser graduadas a Empresa cubrirá o 75% do custo das devanditas lentes de seguridade, contra a presentación da factura correspondente, quedando o Traballador/a obrigado ao seu uso nas tarefas estipuladas para o efecto. Os traballadores/as que viñesen prestando servizos para a empresa o 1 de xaneiro de 1996 e que, conforme ao artigo 60 da Ordenanza Laboral para a Industria Metalgráfica, viñan percibindo o Plus de Traballos Tóxicos, Penosos e Perigosos na contía establecida no anterior Convenio, conservarán o dito dereito a pesar da derrogación da Ordenanza, percibindo o Plus na mesma contía do xa percibido no ano 2014, permanecendo invariable durante toda la vixencia de este convenio. Cando ao traballador/a lle sexa declarada unha Incapacidade Permanente Parcial para a súa profesión habitual, a Empresa terá a obriga de admitilo e proporcionarlle traballo que non lle supoña diminución na súa remuneración, que deberá manterse na contía íntegra que lle corresponda, segundo a súa categoría profesional. Os traballadores/as que se xubilen entre os 60 e 65 anos, percibirán da Empresa as cantidades segundo se detallan na seguinte escala: — Ós 60 anos 6.890,00 € — Ós 61 anos 5.970,00 € — Ós 62 anos 5.230,00 € — Ós 63 anos 4.490,00 € — Ós 64 anos 3.925,00 € — Ós 65 anos 3.355,00 € Ós 65 anos establécese unha marxe máxima de tres meses cumprida a idade, para devengar o Premio. En caso de xubilación parcial, a Empresa aboará as cantidades anteriores segundo a idade e en proporción á porcentaxe de xubilación en cada caso. Prorróganse os acordos do 2004 sobre xubilacións parciais, comprometéndose a Empresa a facilitalas na medida das posibilidades en cada caso. Os traballadores/as que causen baixas por Incapacidade Permanente, no Grao de Absoluta, a proposta da Comisión Técnica Cualificadora Provincial ou Central da Seguridade Social, percibirán por parte da Empresa 3.950,00 € por unha soa vez, calquera que sexa a súa idade. O traballador/a, avisando coa posible antelación e xustificándoo, poderá faltar ou ausentarse do traballo con dereito a remuneración, por algún dos motivos e durante o tempo que a continuación se expón: a) Durante tres días que se ampliasen en dous máis cando o traballador/a necesite realizar un desprazamento para efectos de: Nos casos de parto de esposa, enfermidade grave ou falecemento do cónxuxe, de familiares ata o segundo grao de consanguinidade ou afinidade (avós, pais, fillos, netos e irmáns). No caso de convivencia co traballador, calquera persoa. No caso de falecemento de cónxuxe ampliarase o permiso aos 5 días naturais independentemente de que exista ou non o desprazamento. b) Durante un día por traslado do seu domicilio habitual. c) Un día natural en caso de matrimonio de fillos, irmáns ou pais, por consanguinidade ou afinidade. d) O tempo necesario para o cumprimento de funcións de carácter sindical, nos casos representativos serán de 40 horas laborais ao mes. Durante a vixencia deste convenio colectivo ata 31 de decembro de 2016, de xeito excepcional nos casos de representación non excederan de 30 horas laborais ao mes as horas sindicais dos representantes dos traballadores/as. E nesa data (31 de decembro de 2016), volverán a ser 40 horas laborais ao mes, salvo que outra cosa as partes acorden no convenio que a partir de entón se negocie. e) As nais con fillos menores de nove meses, terán dereito a unha redución dunha hora na xornada laboral, a cal será retribuída pala Empresa. Se os dous pais traballan en Alonarti, decidirán quen dos dous gozará do permiso. f) A Empresa aboará un permiso retribuído en 16 días naturais, en caso de matrimonio. g) Acórdase que a Empresa concederá permiso para as saídas ao médico de cabeceira da Seguridade Social, debidamente xustificadas, e serán retribuídas ata 40 horas ao ano. Nos casos de asistencia ao médico especialista polo tempo necesario. O traballador/a procurará, na medida do posible, asistir ás devanditas citas en horas de non traballo. As traballadoras en período de xestación poderán solicitar o cambio parcial ou temporal de posto de traballo, sempre que a xuízo do Médico de Empresa e do seu Xinecólogo, o posto que desempeña lle proporcione dificultades anormais. As traballadoras embarazadas terán dereito a ausentarse do traballo con dereito a remuneración polo tempo indispensable para a realización de exames prenatais e técnicas de preparación ao parto que deban realizarse dentro da xornada laboral. Trás a alta por maternidade, a Empresa aboará cada mes unha axuda de 100€ por fillo menor de 3 anos de idade a cada traballador, para axuda á gardería. No caso de matrimonio en Alonarti, percibirao o proxenitor que o matrimonio designe. Recoñécese a todos os traballadores/as dereito ao respecto da súa intimidade e dignidade así como á protección fronte as ofensas verbais ou físicas, especialmente en todo aquilo que se refire ás de carácter sexual. Considérase acoso calquera comportamento verbal, non verbal ou físico non desexado co propósito ou efecto de atentar contra a dignidade dunha persoa en particular cando se crea unha contorna intimidatoria, hostil, degradante, humillante ou ofensivo. O acoso está prohibido e o rexeitamento ou submisión a el non poderán utilizarse para tomar decisións que afecten á persoa que o sufriu. De acordo co convido nas Leis, os Comités terán facultades para intervir en materia de: a) Negociación Colectiva. b) Seguridade e Hixiene. c) Expedientes de Regulación de Emprego. d) Folga. e) Ser informados trimestralmente pola Empresa, acerca da situación e marcha xeral da mesma. E serán informados do mesmo xeito, en materia de: a) Mobilidade do persoal. b) Imposición de sancións e despedimentos. c) Evolución do emprego e horas extras. A Empresa facilitará un local para o funcionamento dos Comités, dotado de arquivos para a súa documentación e máquina de escribir. Para a reprodución de circulares ao persoal, procurarán facilitarlles o seu servizo de multicopista contabilizándoo co traballo normal das oficinas. Poderán ter lugar dentro dos locais da Empresa, fóra de horas de traballo, cando o soliciten á Empresa o Comité ou o 20% dos traballadores, polo menos con 48 horas de anticipación á súa celebración. Mentres non se destine a outro fin, o local que cederá a Empresa será o mesmo utilizado ata o de agora. A Empresa descontará aos traballadores/as afiliados aos Sindicatos con representación do 10% de Delegados no Comité e que pertenzan a Centrais de ámbito nacional, de nacionalidade ou rexión, a cota sindical previa conformidade do interesado por escrito. Os mencionados escritos dos traballadores/as terán unha vixencia mínima dun ano, salvo comunicación en contrario do interesado. Terán as seguintes garantías: a) No suposto de medidas disciplinarias contra calquera afiliado, a Empresa xunto ao escrito de sanción ao interesado, entregarán copia para a súa Sección Sindical. b) Poderán difundir libremente as publicacións da súa Central, cobrar cotas e afiliar, sen máis limitacións que a non obstaculización da produción. c) As Seccións Sindicais coa representación mencionada no presente artigo poderán realizar asembleas fóra de horas de traballo, nos locais da Empresa, previa solicitude á mesma. d) As Seccións Sindicais de Empresa que cumpran o 10% disporán para o conxunto dos seus afiliados de ata un máximo de 7 días anuais de licenza non retribuída, para asistencia a cursos, congresos, etc. Dunha Central. A licenza requirirá notificación á Empresa cunha semana de antelación. e) A Empresa virá obrigada a conceder a excedencia polo tempo necesario para os traballadores que ocupen un cargo sindical con carácter polo menos provincial. Crearase unha Comisión Paritaria integrada por tres representantes dos traballadores/as e tres representantes da Empresa. Será presidida pola persoa que a mesma Comisión designe por ambas as partes, podendo actuar a Comisión sen Presidente, se así se acordase. Será función principal da Comisión Paritaria interpretar as cláusulas do Convenio pronunciando unha arbitraxe nas cuestións controvertidas que se lle xeren. A empresa comprometese a que o cadro de persoal da empresa, en promedio anual será a lo menos dun 80 % de contratación indefinida. O uso de ETT´s queda limitado unicamente aos seguintes supostos: • Cubrir baixas do persoal da empresas • Permisos dos traballadores/as. • Vacacións do cadro de persoal. • Excedencias de ata un ano de duración. A Dirección da empresa non subcontratará empresas auxiliares alleas a ALONARTI ENVASES SAU para tarefas que formen parte do proceso produtivo, o que inclúe as tarefas de control de fin de liña, control de calidade e organización da loxística. Quedando excluído desta limitación a revisión extraordinaria de tubos. Tendo en conta a data de firma deste convenio, a regulación contida neste artigo aplicarase nos termos aquí previstos a partir do día 1 de Xaneiro do próximo ano 2016. Porriño, a 22 de Xullo do ano 2015.—Pola Empresa.—Polos Traballadores. Vigo, 23/10/2015.—O xefe Territorial, Ignacio Rial Santomé.